system
Răspunde în limba română, în stilul Wikipedia, cat mai corect gramatical.
user
Ce poți povesti despre 1215?
assistant

1215 (MCCXV) a fost un an obișnuit al calendarului iulian.

Evenimente 

 4 martie: Regele Ioan al Angliei depune jurământul de cruciat, pentru a obține astfel sprijinul papei Inocențiu al III-lea în disputa sa cu baronii.
 17 mai: Londra este ocupată de baronii răsculați.
 15 iunie, Regele Ioan al Angliei este nevoit să semneze, în apropiere de Windsor, documentul Magna Charta Libertatum, prin care se întăresc drepturile nobilimii și cavalerilor și se restrâng cele ale Regalității.
 24 august: Papa Inocențiu al III-lea declară Magna Charta Libertatum ca fiind lipsită de valabilitate.
 1 noiembrie: Se deschide Conciliul Lateran IV; se pun bazele organizatorice ale Cruciadei a cincea; se consacră suzeranitatea papală în Sicilia și în Anglia.
 11 noiembrie: În cadrul Conciliului Lateran IV, Simon de Montfort este recunoscut drept conte de Toulouse.

Nedatate 

 mai: Pekin este capturat și incendiat de mongolii conduși de Ginghis Han.
 iunie: Simon al IV-lea de Montfort cucerește Montpellier, Narbonne și Toulouse.

 august: Regele Ioan al Angliei respinge prevederile din Magna Charta Libertatum, fapt ce provoacă revolta baronilor ("Primul război al baronilor").
Hanul de Horezm, Ala ad-Din Muhammad cucerește Ghaznî și aproape întreg Afghanistanul; el mai controla Khorasanul, Transoxiana și Iranul aproape în totalitate.
 Otto al IV-lea este depus din poziția de rege al Germaniei și de împărat romano-german de către papa Inocențiu al III-lea și înlocuit cu Frederic al II-lea de Hohenstaufen.

Arte, Știință, Literatură și Filosofie 
 Al Qifti scrie o istorie a științelor exacte.
Prin Conciliul Lateran IV, este condamnată opera lui Gioacchino da Fiore, călugăr cistercian, asupra unității Sfintei Treimi.

Nașteri 
 5 mai: Alfons al III-lea, rege al Portugaliei (d. 1279)
 23 septembrie: Kublai-han, conducător al mongolilor (d. 1294)

 Celestin al V-lea, papă (d. 1296)
David al VII-lea, rege al Georgiei (d. 1270)
Guillaume de Rubroucq, călător și cronicar flamand (d. ?)
 Hethum I, rege al armenilor din Cilicia (d. 1270)
 Ioan al XXI-lea (n. Pedro Hispano), papă (d. 1277)
 Taddeo Alderotti, medic italian (d. 1295)

Decese 
 5 iulie: Eisai, 74 ani, preot budist japonez (n. 1141)

 Gottfried din Strasbourg, poet german (n. 1180)
 Manfred al II-lea, marchiz de Saluzzo (n. 1140)
Rurik Rostislavici, cneaz de Novgorod (n. ?)
 Siccard din Cremona, presbiter și istoric italian (n. 1155)

Înscăunări 

 25 iulie: Frederic al II-lea, împărat romano-german (1215-1250), încoronat la Aachen.

Vezi și 
 Listă de conducători de stat din 1215

1215